text: Ov nógvir leysir hundar eru í Hvannasundi, og ov ofta taka hundaeigarar ikki upp eftir hundinum hjá sær
text: #000001
text: Hvannasunds kommuna rópar nú varsgó, nú tað javnan hendir seg, at kommunan fær áheitanir frá borgarum í kommununi um trupulleikar við leysgangandi hundum, og at hundaeigarar ikki taka upp eftir hundunum.
text: #000002
text: Kommunan vísir í hesum sambandi á galdandi lóggávu og minnir hundaeigararnar á, at hundar skulu havast í bandi, og at neyðugt er altíð at taka upp aftur eftir hundinum.
text: #000003
text: Ikki er loyvt at hava hund gangandi leysan á gøtu, vegi, breyt ella øki o.t., sum opin eru fyri vanligari ferðslu, uttan so at hann er havdur í bandi ella er við fólki, sum hevur fult ræði á honum. Hundur kann ikki sigast at hava ein leiðara, bert tí hann er undir eftirliti frá ánarans húsum ella vinnustaði. Verður hundur havdur í bandi, skal tað vera so stutt, at leiðarin hevur hann tætt inni at sær.
text: #000004